Gaza

Gaza (eyi ekigwen si Ama-ile Gaza) ìre ama-ile me Palesia òkup me Okpọkọ-ijọn̄ Gaza. Otu-ifuk ebi ìluluk me ama yi ìre 590,481 (me acha 2017); eya onenirọ ọmọ ire ama-ile òmimin ichit me Ido Palesia. Mîbene ikiluk me ama-ile yi akarake sabum emen òso senturi 15 SK.<ref5> Esese esese ife mè ijọn̄-ubọọn̄ mîkpulu ama-ile yi me esese esese mgbọ me mfufuk ugwem ama yi.

[Ogugo] [iman̄] [ogugo-ijọn̄]

Ebi Filisia etap ama yi me irak ama-ile go kiban̄ me udun̄ mgbọ ebi Ijipiti Ukot Ikaan̄ ekpulube ama ya me otu-ifuk mgbọ môsobe acha 350. Me irak mkpulu Ijọn̄-ubọọn̄ Rom, ama-ile yi îkaan̄ esuuk, amamgba-uji kan̄ okekije si inyi isi. Me acha 635 AO, ama yi onenire adasi ama-ile eyi ebi Musilim etimbe ikpan̄ me Palesia. Mgbọ ebi Kuruseedi enube akọn̄ me lek ama-ile ya bene me acha 1099, Gaza îkana nrioon̄.